Arabiese staat Oman kry kroonprins | Die Vryburger
Arabiese staat Oman kry kroonprins
January 13, 2021 - Buitelandse nuus
Die Arabiese staat Oman se sultan het aangekondig dat 'n konstitusionele opgradering gedoen word wat dit moontlik maak dat die land vir 'n eerste keer 'n kroonprins kan aanwys.
Nuwe reëls oor hoe die politieke sisteem gaan werk, en hoe die parlement sal funksioneer, is ook bygewerk.
Die land se Sultan Haitham bin Tariq al-Said het die basiese wette uitgevaardig en uiteengesit watter rol die staat sal vervul, en die nuwe rigting wat deur die Sultan aangedui is, word beskou as 'n positiewe stap.
Die Sultan het 'n jaar gelede aan bewind gekom, en is besig met hervormings wat Oman tot nou toe vermy het tot sy eie nadeel aangesien die inwoners ontevrede is met die ou bedeling.